# Csongrád Város Jegyzőjétől „M”

Témafelelős: dr. Barcsi Judit

Száma: Önk/8-1/2021.

***ELŐTERJESZTÉS***

***Csongrád Városi Önkormányzat Képviselő-testületének***

***hatáskörében Csongrád Város Polgármesterének***

***2021. január 14-ei döntéséhez***

**Tárgy:** a közigazgatási szankciórendszer változásával összefüggő egyes önkormányzati rendeletek módosítása

# Tisztelt Képviselő-testület!

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI. 3.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Mindezekre figyelemmel, a következőket terjesztem elő:

2020. december 23-án [a közigazgatási szabályszegések szankcióiról szóló törvény](https://optijus.hu/optijus/lawtext/A1700125.TV/tvalid/1920.1.1./tsid/) hatálybalépésével összefüggő egyes törvények módosításáról szóló 2020. évi CLXVIII. törvény módosította a közigazgatási szabályszegések szankcióirólszóló 2017. évi CXXV. törvényt. A módosítás értelmében a közigazgatási óvadék mint szankció 2021. január 1. napján – a jogszabály közlönyállapotától eltérően – nem lépett hatályba, így annak alkalmazhatósága is kizárt. Ennek megfelelően a közigazgatási óvadékot mint közigazgatási szankciót az önkormányzati rendeleteink sem tartalmazhatják. Mindezekre tekintettel szükséges valamennyi helyi rendeletből az erre vonatkozó szabályozás hatályon kívül helyezése a módosítás tervezetében foglaltak szerint. /INDOKOLÁS/

A rendeletalkotás kapcsán elvégzett előzetes hatásvizsgálatról a jogalkotásról szóló 2010. évi CXXX. törvény 17.§ (2) bekezdése alapján az alábbiak szerint tájékoztatom.

A rendelet megalkotásának

* **társadalmi, költségvetési, gazdasági, egészségi, környezeti következménye, illetve hatása:** nem releváns.
* **adminisztratív hatása:** a rendeletben foglaltak betartása adminisztrációs többletterhet nem jelent.
* a rendelet **megalkotásának szükségessége:** magasabb szintű jogszabálynak való megfelelés
* jogszabály alkalmazásához szükséges **személyi, szervezeti, tárgyi és pénzügyi feltételek** rendelkezésre állnak.

Csongrád, 2021. január 14.

Dr. Juhász László

 jegyző

***Csongrád Városi Önkormányzat Képviselő-testületének***

# *1/2021. (I. 14.)önkormányzati rendelete*

***a közigazgatási szankciórendszer változásával összefüggő egyes önkormányzati rendeletek módosításáról***

Csongrád Városi Önkormányzat Képviselő-testületének rendeletalkotási hatáskörét gyakorolva Csongrád Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás és a Magyarország helyi önkormányzatairól szóló 2011.évi CLXXXIX. tv. 143.§ (4) bekezdés d) pontjában kapott felhatalmazás alapján, a Magyarország Alaptörvényének 32. cikk (1) bekezdés a) pontjában biztosított feladatkörébe eljárva a következőket rendeli el:

**1.§**

Hatályát veszti a Csongrád város címeréről és zászlajáról, használatuk rendjéről szóló 9/2004. /III. 25./ Ökt. rendelet 15.§ (1) és (2) bekezdésében a „*vagy közigazgatási óvadék”* szövegrész.

**2.§**

Hatályát veszti az üzletek éjszakai nyitvatartási idejének szabályozásáról szóló 23/2011. (VI. 17.) önkormányzati rendelet 5.§ (1) és (2) bekezdésében a „*vagy közigazgatási óvadék”* szövegrész.

**3.§**

Hatályát veszti a közterületek rendeltetéstől eltérő célú használatának szabályairól és díjairól szóló 4/2014.(II. 24.) önkormányzati rendelet 15.§ (2) és (3) bekezdésében a „*vagy közigazgatási óvadék”* szövegrész.

**4.§**

Hatályát veszti a települési szilárdhulladékkal kapcsolatos közszolgáltatásról szóló 11/2014. (VII. 16.) önkormányzati rendelet 22.§ (1) és (2) bekezdésében a „*vagy közigazgatási óvadék”* szövegrész.

**5.§**

Hatályát veszti a Csongrád közigazgatási területén önkormányzati tulajdonban lévő temetők rendjéről szóló 6/2016. (II. 22.) önkormányzati rendelet 16.§ (1) és (2) bekezdésében a „*vagy közigazgatási óvadék”* szövegrész.

**6.§**

Hatályát veszti a vásárokról és a piacokról szóló 14/2016. (III. 29.) önkormányzati rendelet 9.§ (1) és (2) bekezdésében a „*vagy közigazgatási óvadék”* szövegrész.

**7.§**

Hatályát veszti a nemdohányzók védelmének helyi szabályairól szóló 16/2016. (III. 29.) önkormányzati rendelet 3.§ (1) és (2) bekezdésében a „*vagy közigazgatási óvadék”* szövegrész.

**8.§**

Hatályát veszti a Körös-toroki üdülőterület rendjéről szóló 20/2016. (IV. 28.) önkormányzati rendelet 12.§ (1) és (2) bekezdésében a „*vagy közigazgatási óvadék”* szövegrész.

**9.§**

Hatályát veszti az állattartás körében a közösségi együttélés alapvető szabályainak meghatározásáról szóló 28/2016. (V. 27.) önkormányzati rendelet 5.§ (1) és (3) bekezdésében a „*vagy közigazgatási óvadék”* szövegrész.

**10.§**

Hatályát veszti a közterületek és ingatlanok tisztántartásáról szóló 32/2016. (VI. 24.) önkormányzati rendelet 11.§ (2) és (3) bekezdésében a „*vagy közigazgatási óvadék”* szövegrész.

**11.§**

Hatályát veszti a zöldterületek és a fás szárú növények védelmének helyi szabályairól szóló 56/2016. (XII. 23.) önkormányzati rendelet 8.§ (1) és (2) bekezdésében a „*vagy közigazgatási óvadék”* szövegrész.

**12.§**

Hatályát veszti a taxiállomások kijelöléséről és igénybevételének rendjéről szóló 10/2017. (III. 30.) önkormányzati rendelet 5.§ (3) és (4) bekezdésében a „*vagy közigazgatási óvadék”* szövegrész.

**13.§**

Ez a rendelet a kihirdetést követő napon lép hatályba és az azt követő napon hatályát veszti.

Bedő Tamás Dr. Juhász László

 polgármester jegyző

**Záradék:**

A rendelet kihirdetésének napja: 2021. január 14.

 Dr. Juhász László

 jegyző